CELEX: 62015TA0505
Language: lt
Date: 2017-12-14 00:00:00
Title: Byla T-505/15: 2017 m. gruodžio 14 d. Bendrojo Teismo sprendimas byloje Vengrija / Komisija (EŽŪGF ir EŽŪFKP — Nefinansuojamos išlaidos — Reglamentai (EB) Nr. 1782/2003, 1290/2005, 73/2009 ir 1122/2009 — Vengrijos patirtos išlaidos — Kompleksinė parama — Teisės aktais nustatytų valdymo reikalavimų kontrolė — Geros agrarinės ir aplinkosaugos būklės kontrolė — Vienkartiniai fiksuoto dydžio pataisymai — Rizika fondui)

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/25
            
         2017 m. gruodžio 14 d. Bendrojo Teismo sprendimas byloje Vengrija / Komisija
   
   (Byla T-505/15) (1)
   
   ((EŽŪGF ir EŽŪFKP - Nefinansuojamos išlaidos - Reglamentai (EB) Nr. 1782/2003, 1290/2005, 73/2009 ir 1122/2009 - Vengrijos patirtos išlaidos - Kompleksinė parama - Teisės aktais nustatytų valdymo reikalavimų kontrolė - Geros agrarinės ir aplinkosaugos būklės kontrolė - Vienkartiniai fiksuoto dydžio pataisymai - Rizika fondui))
   (2018/C 052/35)
   Proceso kalba: vengrų
   
      Šalys
   
   
      Ieškovė: Vengrija, atstovaujama M. Fehér, G. Koós ir Z. Bíró-Tóth ir E. Tóth
   
      Atsakovė: Europos Komisija, atstovaujama V. Bottka ir A. Sauka
   
      Dalykas
   
   SESV 263 straipsniu pagrįstas prašymas iš dalies panaikinti 2015 m. birželio 22 d. Komisijos įgyvendinimo sprendimą (ES) 2015/1119 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 182, 2015, p. 39), kiek jame numatyti Vengrijai taikomi vienkartiniai fiksuoto dydžio pataisymai.
   
      Rezoliucinė dalis
   
   
               1.
            
            
               Panaikinti 2015 m. birželio 22 d. Komisijos įgyvendinimo sprendimą (ES) 2015/1119 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), kiek jame numatyti finansiniai pataisymai pagrįsti Vengrijos, siekiant užtikrinti, kad ūkiai laikėsi iš 1991 m. gruodžio 12 d. Tarybos direktyvos 91/676/EEB dėl vandenų apsaugos nuo taršos nitratais iš žemės ūkio šaltinių 4 ir 5 straipsnyje išplaukiančių įpareigojimų, atliktų patikrinimų neatitikimu reikalavimams, numatytiems 2009 m. sausio 19 d. Tarybos reglamente (EB) Nr. 73/2009, nustatančiame bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančiame tam tikras paramos schemas ūkininkams, iš dalies keičiančiame Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinančiame Reglamentą (EB) Nr. 1782/2003, ir 2009 m. lapkričio 30 d. Komisijos reglamente (EB) Nr. 1122/2009 kuriuo nustatomos išsamios Tarybos reglamento (EB) Nr. 73/2009 įgyvendinimo taisyklės, susijusios su kompleksiniu paramos susiejimu, moduliavimu ir integruota administravimo ir kontrolės sistema pagal tame reglamente numatytas ūkininkams skirtas tiesioginės paramos schemas, ir Tarybos reglamento (EB) Nr. 1234/2007 įgyvendinimo taisyklės, susijusios su kompleksiniu paramos susiejimu pagal vyno sektoriui numatytą paramos schemą.
            
         
               2.
            
            
               Atmesti likusią ieškinio dalį.
            
         
               3.
            
            
               Vengrija ir Europos Komisija padengia savo bylinėjimosi išlaidas.
            
         
      (1)  OL C 381, 2015 11 16.